Er það virkilega allra meina bót að stunda kynlíf ? Forsíða » Nýtt » Er það virkilega allra meina bót að stunda kynlíf ? Getur það verið að með því að stunda kynlíf reglulega megi bæði bæta líðan síðan og heilsu að mörgu leyti ? Svo vilja sérfræðingar alla vega meina og þreytast seint á því að segja okkur hversu gott kynlífið sé fyrir okkur . Samkvæmt þeim getur kynlífsiðkun víst gert ótrúlegustu hluti fyrir líkama og sál . Fyrir utan þá ánægju sem kynlíf veitir eru hér tólf atriði sem það getur annað hvort læknað , dregið úr eða gert betra 1 . Kynlíf getur hjálpað til við góðan svefn Það þykir margsannað að kynlíf hjálpar okkur að slaka á . Við kynmök losna hormónarnir oxytocin út í líkamann en þessir hormónar eru gjarnan kallaðir ástarhormónarnir . Þeir veita vellíðan og ákveðna ró og nánd . Þannig að ef þú getur ekki sofið þá veistu hvað þú átt að gera . 2 . Kynlíf getur læknað höfuðverk Já , þar flaug sú gamla afsökun út um gluggann að kenna höfuðverknum um að geta ekki haft mök . Fyrir þá sem þjást af mígreni er kynlíf víst mjög góð lausn við höfuðverknum og gæti jafnvel verið betri leið en verkjatöflurnar . Við mök myndast endorfín hormónar í heila sem eru verkjastillandi . 3 . Kynlíf dregur úr stressi Það er að segja það hjálpar þér að vera minna stressaður . Það eru oxytocin hormónarnir sem veita þessa róandi tilfinningu . 4 . Kynlíf minnkar verkjanæmi Talið er að kynlíf geti hækkað verkjaþröskuldinn og þar með látið þig finna minna til . Það er endorfínið sem myndast er virkar eins og náttúruleg verkjatafla . 5 . Kynlífið getur dregið úr veikindadögum Þeir sem stunda kynlíf reglulega hafa víst meira þol gagnvart sýklum , veirum og öðru slíku , og veikjast því síður . 6 . Kynlíf getur lækkað blóðþrýstinginn Sérfræðingar vilja meina að bein tengsl séu á milli lægri blóðþrýstings og þess að stunda reglulega kynlíf . Þá vitið þið það ! 7 . Kynlíf styrkir grindarbotnsvöðvana Og hverjum veitir nú ekki af því með hærri aldri ? Auk þess hjálpar það þvagblöðrunni , en talið er að t.d. um 30% kvenna þjáist af þvagleka . 8 . Kynlíf dregur úr áhættunni á hjartasjúkdómum eins og hjartaáfalli Gott er að leyfa hjartanu að pumpa aðeins . Rannsóknir hafa sýnt að karlar sem stunda kynlíf að minnsta kosti tvisvar í viku eru í helmingi minni hættu á að deyja úr hjartasjúkdómum en þeir sem stunda kynlíf sjaldan . Auðvitað kemur það ekki alveg í stað hefðbundinnar hreyfingar en það vissulega hjálpar . 10 . Frábært fyrir konur á breytingaskeiði Kynlíf er mjög gott fyrir konur á breytingaskeiði þar sem það dregur úr mörgum einkennum þessa tímabils . 11 . Kynlíf getur stoppað hiksta Þá er komin fín leið til að losna við hikstann . Ekkert að halda niðri í sér andanum lengur eða drekka vatn – bara stunda kynlíf . 12 . Kynlíf eykur kynhvötina Að stunda kynlíf leiðir oftast til meira og betra kynlífs .